ร้านนี้ก็เป็นอีกที่นึงที่ขับรถผ่านไปมาอยู่หลายปี ผ่านทีไร ก็ไม่ได้คิดจะแวะเลย จากที่ได้ยินคนอื่นพูดถึงวันนี้เลยมีโอกาสแวะ แบบว่าอยากหาอะไรแซ่บๆทาน เลยแวะมาลองเป็นครั้งแรก สั่งหมูตุ๋นหม้อไฟ เพราะไม่ทานเนื้อ กับข้าวแกงกะหรี่กระดูกหมู  อาหารมาน่าทานมาก พอลองแล้วรสชาติอร่อยใช้ได้เลย กระดูกหมูนี่ไม่มีกระดูกนะครับมีแต่กระดูกอ่อน ตุ๋นมานุ่มสุดๆ หมูตุ๋นออกคล้ายๆ บักกุดเต๋ นุ่มเปื่อย อร่อย แต่งร้านก็โปร่งๆ นั่งสบาย มีปรับอากาศ แต่ราคาอาจจะสูงนิดนึงแต่โดยรวมก็คิดว่าคุ้มครับ